Mestská časť Bratislava-Nové Mesto

Materiál na rokovanie
Miestneho zastupiteľstva
dňa 08.11.2016

Stanovisko k návrhu Dodatku č. .... k Štatútu hlavného mesta Slovenskej republiky Bratislavy 

Predkladá:		Materiál obsahuje:	
Mgr. Ing. Ľubomír Baník	
prednosta 	

	
Zodpovedný:	
RNDr. Jana Ondrová	

vedúca odd. hospodárskeho a finančného	

	
Mgr. Marianna Moravcová Tomčíková	
vedúca odd. právneho, podnikateľských činností, evidencie súpisných čísiel a správy pozemkov
	
Spracovateľ: 	
Ing. Ingrid Hollá	
referent odd. hospodárskeho a finančného	

	
Na rokovanie prizvať: 	
zodpovedného a spracovateľov	
	
1.	Návrh uznesenia	
2.	Dôvodová správa	
3. Dodatok č. .... Štatútu hlavného mesta Slovenskej republiky	

november  2016	

 

Návrh uznesenia:

Miestne zastupiteľstvo

1. 	s ch v a ľ u j e  

návrh Dodatku č. ... Štatútu hlavného mesta Slovenskej republiky Bratislavy (ďalej len „Štatút“) 
s    p r i p o m i e n k o u

doplniť do návrhu Dodatku č. ... Štatútu text:

1.	V čl. 18 ods. 4 písm. q) sa za slová „podľa osobitného predpisu,8)“ dopĺňajú slová „a rozhodovať o zavedení a zrušení miestneho poplatku za rozvoj, určovať náležitosti miestneho poplatku za rozvoj podľa osobitného predpisu,8a)“
2.	Dopĺňa sa nová poznámka pod čiarou 8a) v znení: „8a) Zákon č. 447/2015 Z. z. o miestnom poplatku za rozvoj a o zmene a doplnení niektorých zákonov.“
3.	V čl. 57 ods. 1 sa  pôvodné znenie bodu 1 nahrádza novým znením nasledovne:
„(1) Mestská časť podľa osobitných predpisov114a) vykonáva správu a rozhoduje vo veciach 
a)	miestnych daní
1.	za psa,
2.	za užívanie verejného priestranstva, ktoré je v správe mestskej časti,
3.	za predajné automaty,
4.	za nevýherné hracie prístroje,
5.	za vjazd a zotrvanie motorového vozidla v historickej časti mesta,
b)	miestneho poplatku za rozvoj.“
4.	Dopĺňa sa nová poznámka pod čiarou 114a) v znení: 
„114a) 	Zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov 
Zákon č. 447/2015 Z. z. o miestnom poplatku za rozvoj a o zmene a doplnení niektorých zákonov.“
5.	Čl. 89 písm. a) sa za slová „podľa tohto štatútu“ dopĺňajú slová „a výnosy z miestneho poplatku za rozvoj podľa osobitného predpisu8a), ktorého správu vykonáva podľa tohto štatútu,“
6.	V čl. 91 ods. 1 sa vkladá nové písmeno h) v znení:
„h) z výnosu miestneho poplatku za rozvoj sa rozdelia medzi rozpočet Bratislavy a rozpočty mestských častí v pomere 32% pre rozpočet Bratislavy a 68% pre rozpočty mestských častí,“

2.	ž i a d a 

starostu mestskej časti Bratislava-Nové Mesto doručiť toto Uznesenie primátorovi hlavného mesta Slovenskej republiky Bratislavy.

a)  bez pripomienok
b)  s pripomienkami
	
Dôvodová správa:

Dňa 03.10.2016 bola mestskej časti Bratislava-Nové Mesto doručená žiadosť primátora hlavného mesta Slovenskej republiky Bratislavy zo dňa 14.09.2016, ktorým primátor žiada v súlade s čl. 103 ods. 2 Štatútu hlavného mesta Slovenskej republiky Bratislavy o zaslanie písomného stanoviska k návrhu dodatku, ktorý tvoril prílohu žiadosti. 

Obsahom dodatku je úprava pôsobnosti hlavného mesta a mestských častí v oblasti trov konania s prejednaním priestupku podľa zákona č. 372/1990 Zb. o priestupkoch v znení neskorších predpisoch (zmena čl. 87 a čl. 89). 

Ďalšia zmena sa dotýka znenia čl. 91 ods. 1 písm. b), ktoré sa nahrádza novým znením, tak ako je uvedené v priloženom návrhu dodatku k Štatútu. Zásadná zmena je v určení celkovej paušálnej sumy prídelu z výnosu daní (1.950.000,- € na kalendárny rok) pre mestské časti Čuňovo, Devín, Jarovce, Lamač, Rusovce, Vajnory a Záhorská Bystrica, ktorá sa týmto mestským častiam pridelí v poslednom mesiaci štvrťroka a o túto sumu zníži prídel pre mestské časti Staré Mesto, Nové Mesto, Petržalka a Ružinov pomerne podľa ich percentuálnych podielov.  

Mestská časť navrhuje návrh dodatku Štatútu doplniť o nový návrh vo veci správy miestneho poplatku za rozvoj. Dňa 01.11.2016 nadobudne účinnosť zákon č. 447/2015 Z. z. o miestnom poplatku za rozvoj a o zmene a doplnení niektorých zákonov, ktorý bol prijatý Národnou radou Slovenskej republiky dňa 20.11.2015. Ustanovenie § 1 v spojení s § 12 ods. 1 zákona č. 447/2015 Z. z. o miestnom poplatku za rozvoj v platnom znení umožňuje obciam spravovať poplatok za rozvoj, pokiaľ ho obec na svojom území uložila všeobecne záväzným nariadením, pričom výkon správy poplatku za rozvoj v Bratislave má upravovať Štatút. Vzhľadom k celkovému záberu návrhu predloženého dodatku k Štatútu navrhujeme, aby bol predložený návrh dodatku Štatútu dopracovaný o nové znenie v zmysle predložených pripomienok. 

Týmto materiálom miestne zastupiteľstvo podporí prenesenie správy miestneho poplatku za rozvoj na mestské časti Bratislavy. Výnos z poplatku za rozvoj je navrhovaný v pomere 68% pre rozpočty mestských časti a 32% pre rozpočet Bratislavy. Vzhľadom na narastajúcu výstavbu bude tento príjem z poplatku za rozvoj zdrojom pre budovanie, zveľaďovanie sociálnej a technickej infraštruktúry vyplývajúcej z rastúcej výstavby. 

Regionálne združenie mestských časti hlavného mesta Slovenskej republiky Bratislavy sa na svojom zasadnutí dňa 12.09.2016 vyslovilo za prijatie dodatku k Štatútu hlavného mesta Slovenskej republiky Bratislavy vo veci správy miestneho poplatku za rozvoj na mestské časti i za vyššie uvedený pomer výnosu z poplatku za rozvoj.

Po schválení dodatku k Štatútu hlavného mesta Slovenskej republiky Bratislavy mestským zastupiteľstvom je možné pristúpiť k prijatiu vlastného všeobecne záväzného nariadenia, ktorým sa v mestskej časti Bratislava-Nové Mesto zavedie nový druh miestneho poplatku za rozvoj.